బన్నీ-సుకుమార్, ఈ కాంబినేషన్ గురించి ప్రత్యేకంగా చెప్పాల్సింది ఏముంటుంది..? ఆర్యతో మొదలైన వీరి ప్రయాణ బంధం దృఢంగా మారిపోయింది. సినిమాల ఫలితాలు ఎలా ఉన్నా వారి మధ్య అనుబంధం మాత్రం పెనవేసుకుపోయింది. అయితే, వారిద్దరి మధ్యా అనుబంధం మాటెలా ఉన్నా, సుకుమార్ను బన్నీ వెక్కిరిస్తుంటారట. ఈ విషయాన్ని ఓ ఇంటర్వ్యూలో వెల్లడించారు సుకుమార్. ‘మట్టుపర్రోడా’ అని బన్నీ ఆటపట్టిస్తుంటారని చెప్పారు. దానికి కారణమేంటో ఆయన వివరించారు. ‘‘మా ఊరి పేరు మట్టపర్రు. మారుమూల గ్రామం అది. అక్కడికి కనీసం బస్సు సౌకర్యం కూడా లేదు. ఇప్పటికీ అక్కడికి బస్సులు వెళ్లవు. రోడ్డు ఉండదు. ఓ సారి బన్నీని మా ఊరికి తీసుకెళ్లా. అక్కడి పరిస్థితిని చూసిన బన్నీ నోరెళ్లబెట్టారు. ఇలాంటి ఊరి నుంచి వచ్చిన నువ్వు, అంత పెద్ద సినిమాలు తీస్తున్నావా? పాతికేళ్ల పాటు నేను ఆ ఊర్లోనే ఉన్నా. మట్టిలో పుట్టా. మట్టిలో పెరిగా. ఆ వాసనలు, ఆ అలవాట్లు నాలో ఇంకా పోలేదు. అందుకే అప్పుడప్పుడు నన్ను బన్నీ ‘మట్టుపర్రోడా’ అని ఆటపట్టిస్తుంటారు’’ అని వెల్లడించారు సుకుమార్.
bannee-sukumar, ee combination gurinchi pratyekamgaa cheppalsindi emuntundi..? aaryatho modalaina veeri prayaana bandham drudamgaa maaripoyindi. cinimala phalitaalu ela unna vaari madhya anubandham maatram penavesukupoyindi. ayithe, vaariddari madhya anubandham matela unna, sukumaarnu bannee vekkiristuntaarata. ee vishayaanni oo interviewlo velladinchaaru sukumar. ‘mattuparroda’ ani bannee aatapattistuntaarani cheppaaru. daaniki kaaranamento aayana vivarinchaaru. ‘‘maa oori paeru mattaparru. maarumuula graamam adhi. akkadiki kaneesam bassu soukaryam kuudaa ledu. ippatikee akkadiki bassulu vellavu. roddu undadu. oo saari banneeni maa ooriki teesukella. akkadi paristhitini chusina bannee norellabettaaru. ilanti oori nunchi vachina nuvvu, anta pedda cinimaalu teestunnava? paatikella paatu nenu aa oorlone unna. mattilo putta. mattilo perigaa. aa vaasanalu, aa alavaatlu naalo inka poledu. anduke appudappudu nannu bannee ‘mattuparroda’ ani aatapattistuntaaru’’ ani velladinchaaru sukumar.